*S-a cerut autentificarea prezentului înscris:*

**CONCURS „PUMA The Creative Factory”**

**REGULAMENT OFICIAL DE DESFĂŞURARE**

1. **Organizatorul concursului – „PUMA The Creative Factory ”**
   1. Concursul **„PUMA The Creative Factory”**, prezentat şi desfăşurat pe www.letsdoitromania.roeste organizat de S.C. PUMA SPORTS ROMANIA S.R.L, cu sediul social în Ilfov, Sos. Pipera Tunari nr.1 , clădirea Nord City Tower, etaj 8, Voluntari, înregistrată la Oficiul Registrului Comerţului sub nr. J23/1205/2008, cod fiscal RO 21082194, cont bancar RO86BACX0000000105949250, deschis la Banca Unicredit Țiriac Bank, sucursala Grigore Mora,reprezentată de către dl. Dan Crișan, în calitate de Administrator.
   2. Organizatorul îşi rezervă dreptul de a modifica/completa şi/sau schimba Regulamentul, precum şi dreptul de a suspenda şi/sau înceta desfăşurarea concursului, anunțând publicul prin intermediul site-ului www.letsdoitromania.rosau a altor mijloace mass-media.
   3. Regulamentul este disponibil şi adus în mod gratuit la cunoştinţa oricărei persoane interesate la nr. de telefon 0724.229.678 sau la adresa de e-mail [înscrieripuma@yahoo.ro](mailto:înscrieripuma@yahoo.ro), precum și pe site-ul [www.letsdoitromania.ro](http://www.letsdoitromania.ro).
   4. Organizatorul deţine toate drepturile şi obligaţiile decurgând din calitatea sa de organizator al concursului, drepturi şi obligaţii pe care le poate transmite unor terţi în condiţii stabilite pe baza unor contracte semnate cu cei interesaţi.
   5. Participanții la concursul **„PUMA The Creative Factory”**sunt obligați să respecte termenii și condițiile prezentului Regulament, potrivit celor menționate mai jos. Prin participarea la concursul **„PUMA The Creative Factory”**participanții sunt implicit de acord cu toate prevederile prezentului Regulament, astfel încât participarea la concurs are valoare de acceptare integrală, liber consimțită și în afara oricărei constrângeri a prevederilor Regulamentului.
2. **Durata concursului**
   1. Concursul se va desfăşura pe întreg teritoriul României, în perioada **23 aprilie – 22 mai 2012.**
3. **Participanţi**
   1. La concurs are dreptul să participe orice persoană fizică, indiferent de naţionalitate, rasă, sex sau religie, care a împlinit vârsta de 14(paisprezece) ani până la data de 23 aprilie 2012 şi are domiciliul sau reşedința în România.
   2. Nu au dreptul de a participa la [concurs](http://www.concursuri.biz/aboneaza-te-la-premii-si-poti-castiga-un-apple-ipod-nano-4-gb/) angajaţii şi/sau colaboratorii Organizatorului sau ai oricăror alte entităţi implicate în desfăşurarea şi organizarea concursului, precum şi rudele de gradul I şi soţii/soţiile persoanelor menţionate în prezentul paragraf.
4. **Organizarea concursului**
   1. Concursul **„PUMA The Creative Factory”** urmează a se desfăşura conform următoarele etape:

* **23 aprilie (luni) – 2 mai (miercuri)** va reprezenta perioada înscrierilor: participanții sunt rugați să transmită un scurt CV la adresa [înscrieripuma@yahoo.ro](mailto:înscrieripuma@yahoo.ro). Sunt solicitate în mod special acele informații care să evidențieze orice fel de activitate, hooby sau studii în domeniul artelor, designului, creației și/sau arhitecturii;
* **3 mai (joi)** – sunt selectate 30 de persoane, în baza CV-urilor comunicate. Selecția se va face de către o comisie de selecție formată din dna. Adina Militaru – Director Marketing PUMA Romania și dna. Anca Baniță - coordonatoarea echipei de comunicare Let’s Do It Romania. Criteriul de selecție va fi reprezentat de relevanța informațiilor din CV-uri, în opinia comisie de selecție, pentru tema concursului. Numele celor 30 de persoane selectate vor fi afișate pe site-ul [www.letsdoitromania.ro](http://www.letsdoitromania.ro);participanților li se vor putea solicita documente justificative ale informațiilor menționate în cuprinsul CV-urilor, dacă Organizatorul va aprecia necesar;
* **4 mai (vineri)** – către fiecare persoană selectatăva fi transmis prin curier, din partea Organizatorului, un colet cu 150 de sacoșe PUMA (no-woven bags); coletele vor fi transmise la adresele indicate în CV-urile comunicate;
* **5 mai – 14 mai (sâmbătă- luni)**– perioada de creație, în care participanții selectați trebuie să realizeze obiectul ce va fi prezentat în cadrul evenimentului final;
* **15 mai (marți)** – toate obiectele vor fi livrate de către participanți la sediul social PUMA (Șos. Pipera Tunari nr. 1, clădirea Nord City Tower, etaj 8, Voluntari). Număr telefonic de contact pentru livrare: 0730.999.600;
* **22 mai(marti)**–data organizării evenimentului final „PUMA The Creative Factory”; în cadrul evenimentului, toate lucrările vor fi expuse într-o galerie de artă sau altă locație corespunzătoare conceptului de campanie, ce va fi anunțată de către Organizator, urmând a fi desemnați câștigătorii finali ai concursului;
  1. Organizatorul poate folosi, prelucra, reproduce şi utiliza imagini și filme cu obiectele realizate, pe site-ul www.puma.comși facebook.com/puma, precum şi în orice alte mijloace mass media și nu numai, în vederea promovării activităţii Organizatorului, fără obligația Organizatorului de a acorda compensații pentru utilizarea lor.
  2. Livrarea obiectelor realizate către Organizator valorează acord și transfer al dreptului de proprietate asupra obiectelor către Organizator, astfel încât prin încredințarea acestora Organizatorului în vederea participării la concurs are loc transferul dreptului de proprietate asupra obiectelorde la participant către Organizator.
  3. Prin participarea la concurs, participanţii se obligă şi garantează Organizatorului că participarea lor în modalităţile specifice ale concursului nu încalcă drepturile de proprietate intelectuală ale oricărei terţe părţi.

1. **Premiile acordate** 
   1. În cadrul evenimentului final „PUMA The Creative Factory” se vor acorda trei premii și două premii-mențiuni, după cum urmează:
      1. Cele trei premii constau în:
2. premiul întâi –contravaloarea sumei de 1.300 Euro,
3. premiul al doilea –contravaloarea sumei de1.000 Euro și
4. premiul al treilea –contravaloarea sumei de 700 de Euro.

De asemenea, câștigătorii celor trei premii vor avea posibilitatea de a crea o pereche de pantofi folosind aplicația instalată pe Ipadurile PUMA, pereche ce va fi de asemenea oferită cu titlu de premiu din partea Organizatorului.

* + 1. Cele două premii-mențiuni constau în posibilitatea de a crea o pereche de pantofi folosind aplicația instalată pe Ipadurile PUMA, pereche ce va fi oferităcu tiltlu de premiu-mențiune din partea Organizatorului.
  1. Jurizarea va fi făcută de către echipa Puma Sports Romania împreună cu echipa Let’s Do It Romania. De asemenea, din echipa de jurizare va face parte și un invitat de onoare, ce va fi anunțat până la data de 15 mai pe site-ul [www.letsdoitromania.ro](http://www.letsdoitromania.ro).
  2. Un concurent poate câştiga un singur premiu din cele oferite conform structurii premiiilor, menționată la pct. 5.1.1 și 5.1.2.
  3. Prezentul concurs se desfășoară în conformitate cu prevederile Codului fiscal. Valoarea premiilor comunicate în prezentul Regulament este exprimată în sumă netă, după reținereaimpozitului cu reținere la sursă aplicabil veniturilor individuale din premii de către Organizator. Orice alte obligații de natură fiscală sau de orice altă natură, în legătură cu acestea, revenind exclusiv câștigătorului.
  4. Premiile în banivor fi plătite în decurs de 7 de zile lucrătoare de la data evenimentului final (22 mai), iar pantofii personalizați vor fi realizați pe Ipaduri în ziua evenimentului și livrați prin curier la două zile după momentul în care sunt livrați din fabrică la sediul Organizatorului. Livrarea se va face la adresa indicată în CV-urile comunicate.

1. **Desemnarea câştigătorilor**
   1. Mecanismul concursului **„PUMA The Creative Factory”**este următorul:
   2. Concursul **„PUMA The Creative Factory”** are ca temărealizarea unui obiect artistic ce va face subiectul jurizării finale. Acest obiect trebuie să fie realizat din sacoșe PUMA reciclabile pe cel puțin 50% din suprafața sa vizibilă. Dimensiunea obiectului nu trebuie să fie mai mare de 0,85 m lungine /0,85 m lățime/1,5 m adâncime, pentru a putea fi expus cu ușurință în cadrul locației unde se va desfășura evenimentul final.
   3. Obiectul artistic poate să fie realizat pe restul suprafeței de 50% din orice alte materiale, de preferință materiale din obiecte deja folosite sau tot din sacoșe PUMA reciclabile.
   4. Obiectul poate fi: un obiect de decor, un produs de fashion, un produs de utilitate casnică sau orice alt fel de obiect la libera alegere a participantului.
   5. Scopul inițiativei Organizatorului cu privire la realizarea acestor obiecte este acela de a arată modul artistic sau practic în care pot fi reutilizate diversele produse pe care oamenii le folosesc în viața de zi cu zi și de a cultiva nivelul de responsabilitate.
   6. Criteriile luate în considerare pentru departajarea câstigătorilor vor avea în vedere printre altele, ingeniozitatea lucrării, designul, gradul de dificultate, volumul de muncă sau mesajul transmis prin realizarea obiectului final. Nu este neapărat necesar ca cerințele menționate să fie întrunite în mod cumulativ – dacă obiectul excelează la unul dintre ele, poate fi desemnat în lista celor câștigătoare.
   7. Lista câştigătorilor va fi afişată şi va rămâne disponibilă pe [www.letsdoitromania.ro](http://www.letsdoitromania.ro).
2. **Dreptul la contestaţie**
   1. Participanţii la concursul **„PUMA The Creative Factory”**pot exercita un drept de contestaţie referitor la desemnarea câştigătorului, în termen de 24 ore, după desemnarea câştigătorului, prin înregistrarea contestaţiei la adresa de e-mail [înscrieripuma@yahoo.ro](mailto:înscrieripuma@yahoo.ro).
   2. Contestaţia înregistrată în termenul prevăzut la art. 7.1, se judecă de către o comisie desemnată de Organizator, în termen de maxim 24 de ore de la înregistrarea acesteia, rezultatul deliberării fiind afişat pe site-ul [www.letsdoitromania.ro](http://www.letsdoitromania.ro). În cazul admiterii contestaţiei, se invalidează câştigătorul.
3. **Răspunderea pentru obiectele realizate**
   1. Fiecare participant garantează că:
      1. Obiectele sunt realizate de către acesta și participantul deține în mod legal toate drepturile asupra acestuia;
      2. Prin realizarea obiectelor și folosirea materialelor nu se încalcă drepturile unor terți ori prevederile legislației în vigoare (inclusiv și în mod special cele prevăzute de Legea nr. 8/1996), participanții fiind singurii răspunzători pentru astfel de eventuale încălcări;
      3. A obținut acordul titularilor drepturilor de autor și a drepturilor conexe pentru a folosi în obiectele transmise anumite reproduceri, fragmente sau alte părți aparținând unor opere preexistente.
   2. Organizatorul concursului nu va lua în considerare lucrările apreciate drept obscene, provocatoare sau care încalcă în orice mod prevederile prezentului Regulament, precum și legislația în vigoare, aceștia având dreptul de a refuza includerea spre jurizare/expunerea acelor obiecte care nu respectă prevederile Regulamentului, fără a fi obligați să își justifice decizia în acest sens.
   3. Organizatorul nu își asumă răspunderea, aceasta aparținând în mod deplin și exclusiv participanților, pentru:
      1. Niciun material însușit în mod ilegal de către participanți;
      2. Pierderile sau întârzierile livrării obiectelor transmise către Organizator;
      3. Situațiile în care participanții pun la dispoziție date incorecte sau incomplete de identificare, de natură a conduce la imposibilitatea Organizatorului de a contacta respectivul participant.
   4. Participanții sunt unicii responsabili pentru orice consecințe directe sau indirecte care pot apărea ca urmare a participării la prezentul concurs.
4. **Diverse**
   1. Publicitatea prezentului Regulament se realizează pe site-ul [www.letsdoitromania.ro](http://www.letsdoitromania.ro) şi prin punerea acestuia la dispoziţia oricărei persoane interesate prin contactarea Organizatorului la nr. de telefon 0724.229.678 sau la adresa de e-mail [înscrieripuma@yahoo.ro](mailto:înscrieripuma@yahoo.ro).

Prezentul Regulament a fost încheiat în 4 exemplare, fiecare cu valoare de original, din care unul pentru Biroul Notarului Public.

**Organizator**

**S.C. PUMA SPORTS ROMANIA S.R.L.**

**Prin Împuternicit**

**Liana Mischie**

**\_\_\_\_\_\_\_\_\_\_\_\_\_\_\_\_\_\_\_\_**